ՀՕՄ-ի Ջաւախքի Յանձնախումբի ատենապետ Լենա Պօզոյեանը ներկայացուց Հայկոյշ Քոհլըրին, որպէս «Անանձնական, կատարելագործող, ինքնավսատահ, ուժեղ սկզբունքի տէր եւ հաւատաւոր, կարգապահ գործիչ, նուիրուած ՀՕՄուի, ազնիւ բարերար, անկրկնելի հայրենասէր, խելացի գործարարուհի եւ աւելին հոգատար մայր եւ մեծ մայր: Ան ունի օրինակելի յանձնառութիւն եւ նուիրուածութիւն համայնքին եւ ազգին: ՀՕՄ-ի կարգախօսը «Ժողովուրդիս հետ, ժողովուրդիս համար» կը պատշաճի իրեն եւ այդ պատճառով մենք այսօր կը պարգեւատրենք զինք: Երբ մենք տեղեկացուցինք զինք պարգեւատրման մասին, ան տատամսելով ըսաւ «Ես ոչ բարերար եմ, եւ ոչ ալ հովանաւոր, ես չեմ ուզէր ճանչցուիլ այդպէս…Ես իմ պարտականութիւնս է, որ կը կատարեմ որպէս կամաւոր զինուոր: Այս է իր ժառանգութիւնը…»: